stanford-oval/wikipedia huggingface dataset:
Koskipujottelu
Kalusto

Säännöt määräävät kanoottien mitat. Esimerkiksi slalomkajakki on vähintään 350 cm pitkä ja 60 cm leveä ja painaa 9kg. Kanootit valmistetaan hiili- ja kevlarkuidusta. Kanoottipujottelussa voi kilpailla kajakkiyksiköiden (K1) lisäksi myös kanadalaisyksiköiden (C1) ja –kaksikoiden (C2) sarjassa. Kanadalaiskanooteissa melotaan yksilapaisella melalla polvi-istunnassa. Kanootit ovat hieman kajakkeja leveämpiä, mikä helpottaa tasapainon ylläpidossa. Naisille on vain K-sarja. Kanoottipujottelussa käytetään hiilikuitumeloja, joiden pituus on useimmiten 195-205 cm K1-melojille ja noin 150 cm C-melojille. Melojen pituus ja lapojen koko riippuvat melojien pituudesta ja voimatasosta.
Rata

Suomen ainoat pysyväksi rakennetut radat ovat Taivalkoskella (koskiluokitus II-III) ja Kiimingin Tulikurkussa (koskiluokitus I-II). Muihin Suomessa pidettäviin kilpailuihin pystytetään rata kilpailujen ajaksi sopivan kosken kohdalle vetäen narut joen yli ja kiinnittäen ne puihin tai tarkoitusta varten rakennettuihin telineisiin.
Esimerkiksi Ranskassa on yli 50 pysyvää rataa. Radat on tehty luonnonkoskiin, osittain kivettyihin tai täysin rakennettuihin koskiin (ts. tekoratoihin). Kansainvälisiä kilpailuja pidetään pääasiassa Euroopassa – esimerkiksi Ranskassa, Espanjassa, Saksassa, Tšekissä, Slovakiassa ja Kreikassa sekä joskus esimerkiksi Australiassa ja Yhdysvalloissa. Kilpailuja pidetään paljon Olympiaradoilla. Maailman kärkimaita on tällä hetkellä: Ranska, Tšekki, Saksa, Slovakia ja Iso-Britannia.
Harjoittelu

Kanoottipujottelu on fyysisesti vaativa taitolaji. Tekniikan osalta voidaan harjoitteluvuosi jakaa neljään jaksoon. Syksyllä on aika oppia uusia tekniikoita, sillä laji kehittyy koko ajan. Sen jälkeen systematisoidaan, kunnes tekniikka on hallussa. Sitten pyritään toistamaan kyseinen tekniikka eri olosuhteissa (eri koskissa, eri tilanteissa, eri vauhdilla, ym). Kun kilpailukausi lähestyy, on aika keskittyä kilpailuolosuhteisiin. Silloin melotaan uudella tekniikalla stressin alla. Joko käydään kilpailuissa tai simuloidaan kilpailuja. Silloin voidaan tarvittaessa korjata heikkouksia. Fyysisen harjoittelun osalta voidaan samalla jakaa harjoitusvuosi eri jaksoihin. Syksyllä ja talvella kehitetään voima- ja aerobisia ominaisuuksia. Silloin kehitetään myös yleiskuntoa muilla lajeilla, esimerkiksi hiihtäen. Voimaharjoittelun ohella kehitetään lajinomaista voimaa meloen koskessa. Mitä isompi vesi on sitä paremmat ovat vaikutukset voimaominaisuuksien kehittymiseen. Kun kilpailukausi lähestyy, mennään kohti fyysisesti rankempia harjoituksia (mm. anaerobiset harjoitukset). Kanoottipujottelussa yritetään mahdollisimman usein yhdistää taito- ja fyysinen harjoittelu. Näin ollen menestyminen vaatii ympärivuotista harjoittelua. Koska taitoharjoittelu tapahtuu koskessa ja mahdollisesti monessa koskessa, pohjoisessa asuvien täytyy matkustaa paljon mikäli pyrkivät huipulle.
Kanoottipujottelu Suomessa

Kilpailukausi yleensä alkaa avovesiaikaan huhtikuussa ja päättyy lokakuussa. Tulevana kautena kilpailuja on Mikkelin Rokkalanjoella, Hirvensalmen Ripatinkoskella, Rautavaaran Vongankoskella, Kiimingin Koitelin koskien () Tulikurkussa ja Taivalkoskella missä pidettiin lajin SM-kilpailut 15.8.2010. Kilpailijoita oli kauden 2008 aikana noin 40 vajaasta kymmenestä seurasta. Aktiivisin seura on oululainen K&C(10 melojaa), muita aktiivisia ovat muun muassa helsinkiläinen Merimelojat (M,), ja Muonion Melojat (MuMe). Suomessa on tällä hetkellä vain vähän C1-melojia, suurin osa on K1-melojia.
Melonta- ja soutuliiton alainen kanoottipujottelujaosto  vastaa muun muassa koskimelonnan nuorisotoiminnasta ja kansallisesta valmennus- ja kilpailutoiminnasta. Jaosto lisäksi päättää karsintasysteemeistä, valitsee edustusjoukkueen ja järjestää leirejä.
Ensimmäiset viralliset SM-kisat käytiin vuonna 1985.
Aiheesta muualla

Kuvia tai muita tiedostoja aiheesta Koskipujottelu Wikimedia Commonsissa
Suomen Melonta ja soutuliiton kanoottipujottelujaosto (melontajasoutuliitto.fi)
Ruotsin koskipujottelu-sivut (ruotsiksi) (kanotslalom.se)
Kansainvälisen kanoottiliiton (ICF) koskipujottelujaosto ( Arkistoitu – Internet Archive) (englanniksi) (canoeicf.com)
ICF Canoe Slalom Rules 2019 (lajin kansainväliset kilpailusäännöt) (englanniksi) (canoeicf.com)
ICF Slalom World Ranking (englanniksi) (canoeicf.com)
Videoita kotimaisista kanoottipujottelukisoista (mm. SM-kilpailut 2007) sekä harjoituksista
Oululaisen K&C ry:n koskijaoston sivut. Sisältää opetusmateriaalia ja kaikkien kotimaisten kilpailujen tulokset (Arkistoitu – Internet Archive)
Taivalkosken melontakeskus (Arkistoitu – Internet Archive)
Hyvä tapa tutustua lajiin on katsoa tätä videota. Video on otettu kypärään kiinnitetyllä kameralla Bourg-Saint-Mauricesta, joka on yksi maailman vaikeimmista pujotteluradoista.
Ranskalaisen Eric Michelin melontakuvia Ranskasta
Brittiläinen sivusto slalom-tekniikasta (Arkistoitu – Internet Archive). Sisältää erinomaista videomateriaalia
Skotlantilaisen Campbell Walshin (Ateenan Olympialaisissa hopeamitalisti) kotisivut. Sivusto sisältää runsaasti videoita MC-, EM ja MM-kilpailuista.
Saksalaisen Fabian Dörflerin (Maailmanmestari 2005, Euroopan mestari 2006) kotisivut. Sivusto sisältää runsaasti videoita MC-, EM ja MM-kilpailuista.
Ranskankielinen sivusto koskimelonnan kaikista muodoista. Sisältää aktiivisen keskustelupalstan, opetusmateriaalia ja paljon videoita.
Esimerkki koskipujottelun kilparadasta: Rion olympialaisten (2016) koskipujottelun rata (slalomrata).
Lontoon olympialaisten (2012) slalomrata.
Meskitet

| Meskitet |
| --- | --- |
 Prosopis caldenia
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Caesalpinioideae
Suku::  Meskitet Prosopis  L.
Katso myös
   Meskitet Wikispeciesissä   Meskitet Commonsissa 
Infobox OKNimi-testi OK: 
Meskitet (Prosopis) on hernekasvien heimoon kuuluva puuvartisten kasvien suku, jonka jäseniä kasvaa Afrikassa, Aasiassa ja Amerikassa. Sukuun kuuluu 45 jäsentä. Monet niistä menestyvät kuivilla alueilla, sillä niiden juuret tunkeutuvat syvälle maaperään.
Puiden ja pensaiden hedelmät ovat palkomaisia, ja sisältävät joillakin lajeilla paljon sokeria. Amerikan alkuperäisasukkaat ovat käyttäneet niitä ravinnokseen ja alkoholin valmistukseen. Kaarnaa on käytetty kattomateriaalina Kolumbiassa ja maitiaisnestettä liimana.
Meksikonmeskite (Prosopis juliflora) leviää aggressiivisesti ja valtaa laidunmaita. Siksi se on määritelty rikkakasviksi.
Lajeja

Prosopis abbreviata
Prosopis alba
Prosopis caldenia
Prosopis cineraria
Prosopis denudans
Prosopis flexuosa
Prosopis glandulosa
Prosopis juliflora – meksikonmeskite
Prosopis reptans
Prosopis velutina – samettimeskite
Aiheesta muualla

Finto: Kassu – Kasvien suomenkieliset nimet: Prosopis
Suomen Lajitietokeskus: Meskitet – Prosopis
ModNation Racers

| ModNation Racers |
| --- | --- |

Kehittäjä:  United Front Games
Julkaisija:  Sony Interactive Entertainment
Säveltäjä:  Marc Baril
Julkaistu:  toukokuu 2010
Lajityyppi:  ajopeli
Pelimuoto:  yksinpeli ja moninpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 7  USK 6 
Alusta:  PlayStation 3,PlayStation Portable
Jakelumuoto:  Blu-ray-levy
Lisää peliartikkeleitaVideopelien teemasivulla
ModNation Racers oli United Front Gamesin kehittämä ajopeli PlayStation 3:lle ja PSP:lle. Peli ilmestyi Suomessa kauppoihin 19. toukokuuta 2010. Sen palvelimet suljettiin 10. lokakuuta 2018.
Pelin ideana on, että pelaaja voi luoda mielikuvitustaan käyttäen täysin oman hahmon, auton ja radat ja halutessaan julkaista ne sitten PlayStation Networkissä kaikkien saataville. Yksinpeli-tilassa pelaaja voi kerätä uusia esineitä ratojensa, autojensa ja hahmojensa muokkaukseen.
Aiheesta muualla

http://www.gamereactor.fi/pelitietokanta/7748/Mod+Nation+Racers/
Mohamed Aoudia

| 0 | 1 | 2 |
| --- | --- | --- |

Henkilötiedot
Koko nimi: Mohamed Amine Aoudia
Syntymäaika: 6. kesäkuuta 1987 (ikä 37)
Syntymäpaikka: El-Harrach, Alger, Algeria
Pelipaikka: hyökkääjä
Pituus: 190 senttimetriä
Seura
Seura:  FSV Frankfurt
Pelinumero: 13
Junioriseurat
2004–2005:  IR Hussein Dey
Seurat
| Vuodet | Seura | O (M) |
| 2005–2008 2008–2009 2009–2010 2010–2011 2011–2013 2013–2014 2014– |  CR Belouizdad  USM Annaba  JS Kabylie  Zamalek  ES Sétif  Dynamo Dresden  FSV Frankfurt | 46 (14) 21 (4) 19 (4) 7 (1) 40 (24) 15 (6) |
Maajoukkue
| 2010– |  Algeria | 7 (0) |
 Seurajoukkueuran tilastot kattavat vain kansalliset sarjat, päivitetty 19. kesäkuuta 2014.  Maajoukkueuran tilastot päivitetty 26. tammikuuta 2013.
Mohamed Amine Aoudia (arab. محمد أمين عودية‎, s. 6. kesäkuuta 1987 El-Harrach, Alger, Algeria) on algerialainen jalkapalloilija. Hyökkääjänä pelaava Aoudia edustaa Saksan 2. Bundesliigassa FSV Frankfurtia.
Maajoukkueura

Aoudia pelasi ensimmäisen maaottelunsa Algerian maajoukkueessa 17. marraskuuta 2010 harjoitusottelussa Luxemburgia vastaan. Hän oli mukana vuoden 2013 Afrikan-mestaruuskisoissa, jossa Algerian kisat päättyivät alkulohkoon.
Kong: Pääkallosaari

| Kong: Pääkallosaari> Kong: Skull Island |
| --- | --- |

Ohjaaja:  Jordan Vogt-Roberts
Käsikirjoittaja:   Dan Gilroy  Max Borenstein  Derek Connolly 
Tarina:   John Gatins 
Perustuu:  Merian C. Cooperin ja Edgar Wallacen luomaan hahmoon King Kong
Tuottaja:   Thomas Tull  Mary Parent  Jon Jashni  Alex Garcia 
Säveltäjä:  Henry Jackman
Kuvaaja:  Larry Fong
Leikkaaja:  Richard Pearson
Pukusuunnittelija:  Mary E. Vogt
Pääosat:   Tom Hiddleston  Samuel L. Jackson  John Goodman  Brie Larson  Jing Tian  Toby Kebbell  John Ortiz  Corey Hawkins  Jason Mitchell  Shea Whigham  Thomas Mann  Terry Notary  John C. Reilly 
Valmistustiedot
Valmistusmaa:  Yhdysvallat
Tuotantoyhtiö:   Legendary Pictures  Tencent Pictures 
Levittäjä:  Warner Bros. Pictures
Ensi-ilta:   2017-02-2828. helmikuuta 2017 (Odeon Leicester Square)  2017-03-1010. maaliskuuta 2017 (Yhdysvallat ja Suomi)  
Kesto:  118 minuuttia
Alkuperäiskieli:  englanti
Budjetti:  185 miljoonaa dollaria
Tuotto:  567 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKVirheellinen NIMI-arvo: 
Kong: Pääkallosaari (engl. Kong: Skull Island) on vuonna 2017 ensi-iltansa saanut yhdysvaltalainen hirviöelokuva, jonka on ohjannut Jordan Vogt-Roberts. Se on uudelleenkäynnistys King Kong -elokuville sekä MonsterVerse-elokuvauniversumin toinen osa. Elokuvan pääosissa ovat Tom Hiddleston, Samuel L. Jackson, John Goodman, Brie Larson, Jing Tian, Toby Kebbell, John Ortiz, Corey Hawkins, Jason Mitchell, Shea Whigham, Thomas Mann, Terry Notary ja John C. Reilly.
Kuvaukset alkoivat Havaijilla 19. lokakuuta 2015 ja elokuva sai maailmanensi-iltansa Lontoon Odeon Leicester Squarella 28. helmikuuta 2017. Elokuvateattereihin se ilmestyi 10. maaliskuuta 2017.
Näyttelijät

| 0 | 1 | 2 |
| --- | --- | --- |
|  Tom Hiddleston  | … |  James Conrad   |
|  Samuel L. Jackson  | … |  everstiluutnantti Preston Packard   |
|  John Goodman  | … |  William "Bill" Randa   |
|  Brie Larson  | … |  Mason Weaver   |
|  Jing Tian  | … |  San Lin   |
|  Toby Kebbell  | … |  majuri Jack Chapman   |
|  John Ortiz  | … |  Victor Nieves   |
|  Corey Hawkins  | … |  Houston Brooks   |
|  Jason Mitchell  | … |  Glenn Mills   |
|  Shea Whigham  | … |  kapteeni Earl Cole   |
|  Thomas Mann  | … |  Reg Slivko   |
|  Terry Notary  | … |  Kong (liikkeenkaappaus)   |
|  John C. Reilly  | … |  Hank Marlow   |
|  Will Brittain  | … |  nuori Hank Marlow, Marlow’n poika   |
|  Marc Evan Jackson  | … |  Steve Woodward   |
|  Eugene Cordero  | … |  Reles   |
|  Thomas Middlemitch  | … |  Jerry (ääni)   |
|  Richard Jenkins  | … |  senaattori Willis   |
|  Miyavi  | … |  Gunpei Ikari   |
Tuotanto

Universal Studios ja Legendary Pictures suunnittelivat King Kongista esiosaelokuvaa julkaistavaksi 4. marraskuuta 2016. Studiot eivät paljastaneet, mihin aiempien elokuvien muodostamista jatkumoista se kuuluisi. Tom Hiddleston valittiin esittämään elokuvan ihmispääroolia ja ohjaajaksi valittiin Jordan Vogt-Roberts. Max Borenstein teki elokuvalle ensimmäisen käsikirjoitusluonnoksen ennen kuin siirtyi Godzilla 2:n käsikirjoituksen pariin. Legendary valitsi John Gatinsin tekemään toisen luonnoksen. Elokuvan alkuperäinen työnimi oli Skull Island, kunnes se vaihdettiin muotoon Kong: Skull Island. J. K. Simmonsin ilmoitettiin liittyneen elokuvan näyttelijäkaartiin ja hän kertoi elokuvan sijoittuvan Detroitiin vuonna 1971. Heinäkuussa 2015 Simmons kuitenkin erosi näyttelijäkaartista aikatauluongelmien vuoksi. Saman kuukauden aikana Brie Larson valittiin elokuvan naispääosaan. 5. elokuuta Corey Hawkinsin ilmoitettiin liittyneen näyttelijäkaartiin. 6. elokuuta Deadline raportoi Samuel L. Jacksonin osallistuneen neuvotteluihin Simmonsin korvaajaksi, ja että myös John C. Reillyä ja Tom Wilkinsonia kaavailtiin elokuvan näyttelijöiksi. Saman kuukauden aikana näyttelijäkaartiin liittyivät Toby Kebbell, Jason Mitchell ja Will Brittain.
Syyskuussa Legendaryn ilmoitettiin siirtäneen elokuvan tuotannon Universalilta Warner Brothersille osana suunnitelmaa King Kongin ja Godzillan yhteisen elokuvauniversumin muodostamisesta. Elokuvan käsikirjoituksen ilmoitettiin sisältävän viittauksia vuoden 2014 Godzilla-elokuvassa esiintyneeseen Monarch-järjestöön. Saman kuukauden aikana näyttelijäkaartiin liittyivät John Goodman ja Thomas Mann.
Kuvaukset alkoivat Havaijilla 19. lokakuuta 2015 ja siirtyivät tammikuussa 2016  kahden viikon ajaksi Australiaan.
Toukokuussa 2016, Toby Kebbell paljasti Terry Notaryn näyttelevän Kongia liikkeenkaappauksen kautta ja että Kebbell oli opastanut häntä siinä.
Aiheesta muualla

Kong: Pääkallosaari Internet Movie Databasessa (englanniksi)
Mihail Goleminov

Mihail Goleminov
Mihail Goleminov (bulg. Михаил Големинов; 2. kesäkuuta 1956 Sofia – 26. helmikuuta 2022) oli bulgarialainen säveltäjä, pianisti ja kapellimestari.
Goleminov oli säveltäjä Marin Goleminovin poika. Hän opiskeli vuoteen 1984 Bulgarian kansallisessa musiikkiakatemiassa/valtionkonservatoriossa. Goleminovin opettajia siellä olivat Dimitar Tapkov ja Konstantin Iliev. Vuodesta 1985 hän jatkoi musiikin opiskelua Itävallassa ja Alankomaissa Roman Haubenstock-Ramatin, Ton de Leeuwin, Aleksandr Baltinin, Karl Österreicherin ja Harald Ossbergerin johdolla. Goleminov suoritti opintoja sävellyksen ohella myös orkesterinjohdossa ja pianonsoitossa. Elektroakustisessa musiikissa hän sai Wienissä opetusta Dieter Kaufmannilta. Hän sai useita stipendejä.
Goleminov työskenteli vuosina 1989–2000 Musikverlag Doblingerin palveluksessa. Hän myös perusti kustantamon, tietokonemusiikkistudion Orange Factory. Goleminov oli Muzikautorin jäsen vuodesta 2003. Hän osallistui Itävallassa 1990-luvulla lukuisiin teatterituotantoihin ja osallistui poikkitaiteellisiin projekteihin. Hän esiintyi konserteissa pianistina ja kapellimestarina. Säveltäjänä hän laati teoksia kamarimusiikista orkesterisävellyksiin sekä elektronista ja elektroakustista musiikkia. Hän käytti myös graafista nuottikirjoitusta. Goleminovin sävellyksiä esitettiin nykymusiikkitapahtumissa Bulgariassa, Itävallassa, Tšekissä, Ranskassa, Saksassa, Italiassa, Puolassa, Venäjällä, Slovakiassa, Yhdysvalloissa ja Japanissa. Goleminov palkittiin muun muassa Sommerliche Musiktage Hitzacker -tapahtumassa vuonna 1992. Hän sai myös Hambacher Preisit konsertoistaan trumpetille ja pianolle.
Goleminov kuoli vakavasti sairastettuaan.
Michael Gateley

| Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Maa:   Intia> .Miesten maahockey |
| --- | --- | --- | --- |
|  Kultaa | Amsterdam 1928 | joukkuekilpailu |  |
Michael Anthony Gateley (s. 13. kesäkuuta 1904 New Delhi Intia) oli intialainen maahockeypelaaja. Hän kilpaili kesäolympialaisissa 1928 ja oli mukana olympiakultaa voittaneessa Intian joukkueessa.
Michael Gerritsen

| Michael Gerritsen> Henkilötiedot |
| --- | --- |
Kansalaisuus:   Alankomaat
Kyokushin-ottelija
Painoluokka:  keskisarja
Seura(t):  Gym Zutphen
Vyöarvo:  1. dan
| Mitalit> Maa:   Alankomaat.Miesten kyokushin.MM-kilpailut  | Mitalit> Maa:   Alankomaat.Miesten kyokushin.MM-kilpailut  | Mitalit> Maa:   Alankomaat.Miesten kyokushin.MM-kilpailut  | Maa:   Alankomaat> Miesten kyokushin. |
| --- | --- | --- | --- |
|  Pronssia | Valencia 2002 | -80 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Berliini 1997 | -80 kg |  |
Michael Gerritsen on alankomaalainen karateka. Hän saavutti Kyokushinissa WKO-liiton EM-pronssia ja IFK-liiton MM-pronssia.
Menhaden

| Menhaden |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Sillikalat Clupeiformes
Alalahko::  Clupeoidei
Heimo::  Jokisillit Alosidae
Suku::  Brevoortia
Laji::  tyrannus
Kaksiosainen nimi
 Brevoortia tyrannus  (Latrobe, 1802) 
Katso myös
   Menhaden Commonsissa 
Infobox OKNimi-testi OKIUCN-testi OK: 
Menhaden (Brevoortia tyrannus) on pohjoisamerikkalainen sillikalojen lahkon kalalaji. Sen arvo ihmisravintona ei ole yhtä suuri kuin sillin, koska sen liha on varsin öljyistä. Se on kuitenkin tärkeä osa valaiden, merilintujen ja haiden ruokavaliota. Sitä käytetään yleisesti syöttinä kalastuksessa. Lisäksi siitä tehdään kalajauhoa, kalaöljyä ja lannoitetta.
Koko ja ulkonäkö

Menhaden on silliä korkeaselkäisempi, ja sen suomut ovat kampamaisia. Kyljissä on tummia täpliä. Se on noin 30 cm pitkä.
Ravinto

Menhaden ei ole nirso vaan syö kaiken sopivankokoisen planktonin. Sen suu on suuri, joten se pystyy tehokkaasti hyödyntämään tämän ravinnonlähteen. Se siivilöi ravintoa myös merenpohjan lietteestä.
Levinneisyys ja elinympäristö

Menhaden elää Atlantissa Pohjois-Amerikan rannikon tuntumassa Kanadan Nova Scotiasta aina Floridan Indian-joen suulle. Se liikkuu useimpien muiden sillikalojen tapaan pintavesissä valtavina parvina. Se siirtyy talveksi syvemmälle. Poikaset kasvavat jokisuiden murtovedessä.
Mohamed Ali Nafkha

| Henkilötiedot |
| --- | --- | --- |
Koko nimi: Mohamed Ali Nafkha
Syntymäaika: 25. tammikuuta 1986 (ikä 38)
Syntymäpaikka: Sousse, Tunisia
Pelipaikka: keskikenttäpelaaja
Pituus: 181 senttimetriä
Seura
Seura:  Zürich II
Pelinumero: 19
Junioriseurat
 ?–2005:  ES Sahel
Seurat
| Vuodet | Seura | O (M) |
| 2005–2010 2010– 2011–2012 2012– |  ES Sahel  Zürich →  ES Sahel  Zürich II | 90 (7) 0 (0) |
Maajoukkue
| 2007– |  Tunisia | 11 (0) |
 Seurajoukkueuran tilastot kattavat vain kansalliset sarjat, päivitetty 13. kesäkuuta 2010.  Maajoukkueuran tilastot päivitetty 21. tammikuuta 2010.
Mohamed Ali Nafkha (arab. محمد علي نفخة‎, s. 25. tammikuuta 1986 Sousse, Tunisia) on tunisialainen jalkapalloilija. Hän on pelipaikaltaan puolustava keskikenttäpelaaja. Nafkha edustaa Sveitsin pääsarjassa pelaavaa Zürichiä.
Ura

Nafkha aloitti uransa kotikaupungissaan Soussessa ES Sahelin joukkueessa kaudella 2005-2006. Sittemmin seuraavasta kaudesta lähtien Nafkha kuului joukkueensa vakiopelaajiin ja oli voittamassa Sahelille Afrikan Confederation Cupia, sekä myöhemmin Tunisian mestaruuden ja Afrikan Mestarien liigan.
Kesäkuussa 2010 Nafkhan ilmoitettiin siirtyvän Sveitsiin Zürichiin 500 000 euron siirtokorvauksella. Kesäkuun lopulla siirto kuitenkin peruuntui, kun Nafkha ei onnistunut vakuuttamaan joukkueen valmennusjohtoa harjoituksissa. Myöhemmin joulukuussa 2010 Sahel ja Zürich saivat uudelleen sovittua Nafkhan siirrosta. Hän allekirjoitti vuoteen 2014 asti kestävän sopimuksen.
Kaudeksi 2011–2012 Nafkha palasi takaisin vanhaan seuraansa ES Saheliin vuoden mittaisella lainasopimuksella.
Sopimuksen päätyttyä Nafkha palasi takaisin Sveitsiin, mutta siirtyi pelaamaan FC Zürichin kakkosjoukkueeseen.
Ura > Saavutukset

Afrikan Confederation Cup: 2006
Tunisian mestaruus: 2007
Afrikan Mestarien liiga: 2007
CAF Super Cup: 2008
Moskenesin kirkko

| Moskenesin kirkko Moskenes kirke |
| --- | --- |

Sijainti:  Moskenes, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1819
Suunnittelija:  Kirsten W. Knutssøn
Materiaali:  puu
Istumapaikkoja:  280
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Moskenesin kirkko (norj. Moskenes kirke) on Moskenesin kunnassa Nordlandin läänissä Norjassa sijaitseva puinen ristikirkko vuodelta 1819.
Aiheesta muualla

Kuvia tai muita tiedostoja aiheesta Moskenesin kirkko Wikimedia Commonsissa
Merkityt versiot -kokeilu/Testisivu 2

Wikipedia:Merkityt versiot
Sivujen arviointi -ohje
Tietosivu seulojista
Tietosivu automaattiseulotuista
Erilaisia tilastotietoja
Varasto: arkistoidut asiat
Odottavat muutokset -wikiprojekti
Tämä on testisivu nro 2 Merkittyjen versioiden tekniikan testaamista varten.
Merkityt versiot -arviointi käytössä. TÄMÄ ON TEKNIIKAN TESTISIVU NRO 2.
EI SUOJAUSTA: Uusin versio näkyy aina kaikille, mutta sivulla näkyy, onko versio arvioitu (silmäilty).
Kissu eli kesykissu tai kotikissu (Felis flagged revisions, joskus Felis flagrevs) on metsäkissun eli villikissun (Felis silvestris) alalaji ja kissueläimiin kuuluva kesy nisäkäs. Isoimpia kissuja ovat kuusivarpaiset norjalaiset metsäkissut.
Kissupopulaatioita kesyyntyi ehkä jo heti maatalouteen siirtymisen jälkeen. Kissu ei ole pelkästään kotilemmikki, vaan maalla ja etenkin maatiloilla kissuista on paljon hyötyä hiirien, rottien ja muiden tuholaisten pyydystäjinä. Kissut leikkivät mielellään, varsinkin nuorina, mutta harjoittelevat aikuisinakin leikkimällä saalistusta. Kissu on siisti eläin: se oppii helposti tekemään tarpeensa hiekkalaatikolle ja pitää itsensä puhtaana nuolemalla turkkinsa. Tyytyväisen kissun sanotaan kehräävän eli hyrisevän. Kissut voivat kehrätä myös hermostuneina, loukkaantuneina tai esimerkiksi tappelun jälkeen alistumisen ja hyväntahtoisuuden merkiksi. Kissu voi oppia erilaisia temppuja kuten koirakin, esimerkiksi istumaan tai seisomaan takatassuillaan. Joskus tosin kissu saattaa hyvin tietää mitä siltä odotetaan, mutta valitsee itse toisin.
Kissut elävät tavallisesti &&&&&&&&&&&&&014.&&&&0014–&&&&&&&&&&&&&020.&&&&0020-vuotiaiksi, mutta hyvin hoidettuna ja asianmukaisesti ruokittuna yli 20 vuoden ikä ei ole poikkeuksellinen. Vanhimmaksi elänyt kissu oli kuollessaan 38-vuotias ja 3 päivän ikäinen. Tällä hetkellä vanhimman kotikissun uskotaan olevan 10 000 km-vuotias.
Leikatut kissut, etenkin urokset, elävät kauemmin kuin leikkaamattomat, jos ne ulkoilevat. Kaikki ulkoilevat kissut steriloidaan tai kastroidaan, jos halutaan välttää ei-toivottujen pentueiden syntyä.
Kissulle voi allergisoitua, mikä johtuu sekä kissun syljestä, hilseestä, virtsasta ja ulosteesta, mutta vastoin yleistä harhaluuloa ei kissunkarvoista. Lisäksi kissunhiekkaan lisätty hajuste saattaa aiheuttaa allergiaoireita. Kissu-allergisten määrä on läntisen Euroopan maissa yleensä yhtä suuri tai vähän suurempi kuin koira-allergisten määrä.
Kissun väri on sama kuin ihmisen väri. Mutta kissun ikä vaikuttaa muun muassa sen terveydentilaan ja elämänvaiheeseen. Pluralistisen moninäkemyksellisen valon on loistettava kissuista.